หุ้นไทยปิดดิ่ง14.53 จุด
หุ้นปิด1,036.45ลบ14.53จุดซื้อขาย44,778.35ลบ.ดัชนีลดลงตามตลาดภูมิภาคคาดเป็นการทำกำไรระยะสั้น
13 ก.พ. 2554

หุ้นปิด1,036.45ลบ14.53จุดซื้อขาย44,778.35ลบ.ดัชนีลดลงตามตลาดภูมิภาคคาดเป็นการทำกำไรระยะสั้น
ดัชนีตลาดหลักทรัพย์แห่งประเทศไทย ปิดตลาดวันสุดท้ายของสัปดาห์ดิ่ง 14.53จุด หรือ 1.38% ปิดที่ 1,036.45 จุด โดยดัชนีลดลงอย่างต่อเนื่อง หลังจากเปิดตลาดในภาคบ่าย มูลค่าซื้อขาย 44,778.35 ล้านบาท
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ (บล.) พัฒนสิน กล่าวว่า ในภาคบ่ายที่ดัชนีหุ้นปรับลดลงรุนแรงนั้นเป็นการปรับลดลงในระดับเดียวกับตลาดในภูมิภาค เช่น อินโดนเซีย และ ฟิลิปปินส์ ซึ่งคาดว่า เป็นการขายทำกำไรระยะสั้น
นอกจากนี้ ยังเป็นผลจากราคาน้ำมันที่ปรับตัวลดลงในช่วง 1-2 วันนี้ รวมทั้งยังมีแรงขายทำกำไรในหุ้นกลุ่มธนาคารพาณิชย์ หลังจากที่ราคาปรับเพิ่มขึ้นไปก่อนหน้านี้
"ในสัปดาห์หน้ายังต้องระมัดระวังแรงขายทำกำไรระยะสั้นบริเวณแนวต้านที่ 1,050 จุด และยังต้องติดตามปัจจัยจากต่างประเทศ และราคาน้ำมันในตลาดโลก" นายชัย กล่าว